
****

**Nakts orientēšanās sacensības „Meklējot Skrundas dārgumus”**

**Nolikums**

**Pasākuma  mērķis** - Sekmēt orientēšanos pilsētā un sadarbošanos komandā.  Interesanti pavadīt brīvo laiku ģimenes un draugu lokā ar piedzīvojumiem un uzdevumiem.

*Sacensībās netiks uzņemts laiks!*

**Pasākuma uzdevumi:**

orientēties kartē, atrast un apmeklēt visas norādītās vietas, izpildīt norādītos uzdevumus;

iepazīstināt ar Skrundas dabas un kultūras vēstures objektiem.

*Pārvietošanās distancē tikai ar kājām!*

**Sacensību norises vieta un laiks:**

Pasākums notiks 2025. gada 17.maijā Skrundas pilsētas teritorijā;

Reģistrēšanās, starta un finiša vieta – Skrundas tirgus laukumā;

Komandu reģistrēšanās no plkst. 21.00;

Sacensību starts plkst. 22:00;

Katrai komandai tiek dots starts ar 1 minūtes intervālu.

**Pasākuma dalībnieki:**

Jebkurš Skrundas iedzīvotājs vai tās viesis - ģimenes, draugu un darba biedru kompānijas, kuras pieteikušās šim pasākumam;

Komandas sastāvā 2-5 dalībnieki no kuriem viens ir pilngadīga persona;

Katrs pasākuma dalībnieks pilnībā uzņemas atbildību par savu rīcību pasākuma laikā. Komandas kapteinis ar savu parakstu reģistrācijas veidlapā apliecinās, ka komandas dalībnieki uzņemas atbildību par savu veselības stāvokli, noteikumu ievērošanu pasākuma  laikā.

**Obligātais / rekomendējamais ekipējums:**

Komandām ieteicams padomāt par vizuālo noformējumu. Par vizuālo noformējumu komanda saņem papildus punktus;

Vismaz vienam komandas dalībniekam jābūt ar atstarojošo vesti, kā arī kabatas/telefona lukturīti.

**Vērtēšana un apbalvošana:**

Komandas tiek vērtētas trīs kategorijās:

* Komandas vizuālais noformējums;
* Atrasti un apmeklēti visi kontrolpunkti;
* Precīzi izpildīti uzdevumi.

Pirmo trīs vietu ieguvēji saņems balvas no atbalstītājiem.

**Informācijai:**

Organizatoru kontakti: Sintija Kampara-Kliemane (26073329)

*Pasākuma laikā tiek veikta fotografēšana un filmēšana!*